עבד אל-חמיד סאבירי

עבד אל-חמיד סאבירי (בערבית: عبد الحميد صابيري, בתעתיק מדויק: עבד אלחמיד צאבירי; נולד ב-28 בנובמבר 1996 בגולמימה שבמרוקו) הוא כדורגלן מרוקאי המשחק בעמדת הקשר ההתקפי בקבוצת סמפדוריה מהסרייה א' ובנבחרת מרוקו.

קריירת מועדונים 
סאבירי גדל במחלקות הנוער של TuS קובלנץ ודרמשטאדט 98. הוא החל את הקריירה המקצוענית שלו בספורטפרוינד זיגן מהליגה הגרמנית החמישית. בחודש יולי 2016 חתם סאבירי בנירנברג מהבונדסליגה השנייה. הוא ערך תשע הופעות ליגה בקבוצה הבוגרת של המועדון, בהן הבקיע חמישה שערים.

ב-23 באוגוסט 2017 חתם סאבירי בהאדרספילד טאון מהפרמייר ליג. ב-11 בספטמבר ערך את הופעת הבכורה שלו במועדון, בהפסד 2-0 לווסטהאם יונייטד במסגרת המחזור הרביעי בליגה לעונת 2017/2018. הוא ערך שבע הופעות ליגה במועדון.

ב-27 באוגוסט 2019 חתם סאבירי על חוזה לשתי עונות בפאדרבורן 07 מהבונדסליגה. ב-31 באוגוסט ערך את הופעת הבכורה שלו במועדון, בתיקו 1-1 נגד וולפסבורג במסגרת המחזור השלישי בליגה לעונת 2019/2020. ב-26 באוקטובר הבקיע את שער הבכורה שלו במועדון, בניצחון 2-0 על פורטונה דיסלדורף במסגרת המחזור התשיעי בליגה. הוא ערך 24 הופעות ליגה במדי המועדון, בהן הבקיע ארבעה שערים.

ב-28 בספטמבר 2020 חתם סאבירי על חוזה לשתי עונות באסקולי מהסרייה ב'. הוא ערך 43 הופעות ליגה במדי המועדון, בהן הבקיע 11 שערים.

ב-29 בינואר 2022 הושאל סאבירי עד לתום עונת 2021/2022 לסמפדוריה מהסרייה א'. ב-13 בפברואר ערך את הופעת הבכורה שלו במועדון, בהפסד 1-0 למילאן במסגרת המחזור ה-25 בליגה. ב-12 במרץ הבקיע את שער הבכורה שלו במועדון, בהפסד 3-1 ליובנטוס במסגרת המחזור ה-29 בליגה. הוא ערך 14 הופעות ליגה במהלך תקופת ההשאלה, בהן הבקיע שלושה שערים. ב-1 ביולי 2022 חתם על חוזה קבוע במועדון.

קריירה בינלאומית 
ב-23 בספטמבר 2022 ערך סאבירי את הופעת הבכורה שלו בנבחרת מרוקו, בניצחון 2-0 על נבחרת צ'ילה במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת מרוקו לטורניר מונדיאל 2022.

קישורים חיצוניים

הערות שוליים 

כדורגלנים גרמנים
כדורגלנים מרוקאים
קשרי כדורגל גרמנים
קשרי כדורגל מרוקאים
כדורגלני נירנברג
כדורגלני האדרספילד טאון
כדורגלני פאדרבורן 07
כדורגלני אסקולי
כדורגלני סמפדוריה
כדורגלני נבחרת מרוקו
ספורטאים גרמנים באנגליה
ספורטאים מרוקאים באנגליה
ספורטאים מרוקאים באיטליה
כדורגלני מונדיאל 2022
מרוקאים שנולדו ב-1996
גרמנים שנולדו ב-1996